**Projektas**

**Lietuvos Respublikos Vyriausybė**

**nutarimas**

**DĖL LIETUVOS RESPUBLIKOS VYRIAUSYBĖS 2009 M. LIEPOS 22 D. NUTARIMO NR. 771 „DĖL AUKŠTOJO MOKSLO TARYBOS NUOSTATŲ PATVIRTINIMO“ PAKEITIMO**

20 m. d. Nr.

Vilnius

Lietuvos Respublikos Vyriausybė n u t a r i a:

1. Pakeisti Lietuvos Respublikos Vyriausybės 2009 m. liepos 22 d. nutarimą Nr. 771 „Dėl Aukštojo mokslo tarybos nuostatų patvirtinimo“ ir išdėstyti jį nauja redakcija:

„**LIETUVOS RESPUBLIKOS VYRIAUSYBĖ**

**NUTARIMAS**

**DĖL AUKŠTOJO MOKSLO TARYBOS NUOSTATŲ PATVIRTINIMO**

Vadovaudamasi Lietuvos Respublikos mokslo ir studijų įstatymo 20 straipsnio 3 dalimi, Lietuvos Respublikos švietimo įstatymo 62 straipsnio 5 punktu, Lietuvos Respublikos Vyriausybė nutaria:

1. Patvirtinti Aukštojo mokslo tarybos nuostatus (pridedama).

2. Nustatyti, kad Aukštojo mokslo taryba sudaroma vadovaujantis šiuo nutarimu patvirtintais Aukštojo mokslo tarybos nuostatais, rotacijos principu 1/3 narių skiriant 2 metams, 2/3 narių – 4 metams švietimo ir mokslo ministro sprendimu.

3. Aukštojo mokslo tarybos nariai, paskirti švietimo ir mokslo ministro sprendimu į Aukštojo mokslo tarybą iki šio nutarimo įsigaliojimo, tęsia savo veiklą iki minėtame sprendime nurodytos jų kadencijos pabaigos.“

2. Šis nutarimas įsigalioja 2017 m. sausio 1 dieną.

Ministras Pirmininkas

Švietimo ir mokslo ministras